Domstolens kendelse (Ottende Afdeling) af 11. december 2019 – Ville de Verviers
(Sag C-483/19) (1)
»Præjudiciel forelæggelse – artikel 99 i Domstolens procesreglement – socialpolitik – direktiv 1999/70/EF – rammeaftalen vedrørende tidsbegrænset ansættelse, der er indgået af EFS, UNICE og CEEP – § 2 – rammeaftalens anvendelsesområde – medlemsstaternes mulighed for at udelukke erhvervsmæssig grunduddannelse og lærlingeuddannelse samt ansættelseskontrakter eller ansættelsesforhold, der er indgået i forbindelse med særlige offentlige eller offentligt støttede programmer med henblik på uddannelse, integration og omskoling – konsekvenser«
1.      Præjudicielle spørgsmål – besvarelse, der klart kan udledes af retspraksis – anvendelse af procesreglementets artikel 99
(Art. 267 TEUF; Domstolens procesreglement, art. 99)
(jf. præmis 18 og 19)
2.      Socialpolitik – rammeaftalen vedrørende tidsbegrænset ansættelse, der er indgået af EFS, UNICE og CEEP – direktiv 1999/70 – anvendelsesområde – ansættelseskontrakt eller ansættelsesforhold, som er defineret ved lov eller national praksis – national ordning, hvorefter en bestemt kategori af kontrakter udelukkes fra direktivets anvendelsesområde – lovlighed – betingelse – forpligtelse til at vedtage nationale foranstaltninger, der kan sikre arbejdstagere, der er omfattet af denne kategori af kontrakter, at de formål, der forfølges med rammeaftalen, overholdes – foreligger ikke
[Rådets direktiv 1999/70, bilag, § 2, stk. 1, og § 2, stk. 2, litra b)]
(jf. præmis 21-26 og 29 samt konkl.)
Konklusion
§ 2, stk. 2, litra b), i rammeaftalen om tidsbegrænset ansættelse, indgået den 18. marts 1999 og indeholdt i bilaget til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at den ikke er til hinder for, at en national lovgiver, som i overensstemmelse med den mulighed, som han er tillagt i denne bestemmelse, har udelukket en bestemt kategori af kontrakter fra anvendelsesområdet for den nationale lovgivning til gennemførelse af direktiv 1999/70 og rammeaftalen, fritages for at vedtage nationale foranstaltninger, der kan sikre de arbejdstagere, der er omfattet af denne kategori af kontrakter, at de formål, der forfølges med rammeaftalen, overholdes.
1 EUT C 288 af 26.8.2019.